b'\n_START_ARTICLE_\nSundanci\n_START_PARAGRAPH_\nSundanci su austronezijski narod iz skupine malajsko-polinezijskih naroda kojem je domovina zapadni dio otoka Jave u Indoneziji. Danas ih ima 40 milijuna. Druga su po brojnosti nacionalnost u Indoneziji. Sundanci su ve\xc4\x87inom muslimani. Govore sundskim jezikom. Na svom jeziku nazivaju se Urang Sunda i Suku Sunda. Na slu\xc5\xbebenom indonezijskom zovu se Orang Sunda. Slu\xc5\xbee se javanskim kalendarom.\n_START_SECTION_\nVjera\n_START_PARAGRAPH_\nSundanci su ve\xc4\x87inom muslimani. Stara tradicionalna vjera Sundanaca je sunda wiwitan. Ostale vjere kod Sundanaca su protestantizam, rimokatoli\xc4\x8danstvo, budizam i hinduizam.'